EkBass/fiwiki-20250220-pages-articles huggingface dataset:
Luhdanmäen rautatiesilta

Luhdanmäen rautatiesilta (Luhdanmäen ratasilta) sijaitsee Lahden oikoradalla Hollolan ja Orimattilan rajalla noin kaksi kilometriä Herralasta itään. Silta on 550,8 metriä pitkä, ja se on Suomen kolmanneksi pisin rautatiesilta Lahden oikoradan Kytömaan ja Vantaankosken radan Piijoen siltojen jälkeen. Silta ylittää seututie 140:n ja Luhdanjoen, joka on yksi Porvoonjoen haaroista. Silta on kaksiraiteinen ja varustettu kahdella kiskonliikuntalaitteella. Luhdanmäen sillan arkkitehtisuunnittelu on arkkitehtitoimisto Jussi Tervaojan ja sen rakennesuunnitelusta vastasi SuunnitteluKortes. Silta on tyypiltään jännitetty jatkuva teräsbetoninen kotelopalkkisilta . Liikenneviraston Liikenneviraston sillat 1.1.2015 -julkaisussa on Luhdanmäen ratasillan pituudeksi ilmoitettu 548,4 metriä. == Lähteet == == Aiheesta muualla == *Kuva sillasta Vaunut.org -sivustolla Luokka:Suomen rautatiesillat Luokka:Hollolan rakennukset ja rakennelmat Luokka:Orimattilan rakennukset ja rakennelmat Luokka:Hollolan liikenne Luokka:Orimattilan liikenne
Esko Kaonpää

Esko Antero Kaonpää (4. heinäkuuta 1942 Tampere – 9. tammikuuta 2002 Tampere) oli suomalainen jääkiekkoilija, joka pelasi SM-sarjassa vuosina 1959–1972 ja voitti kaksi Suomen-mestaruutta.Jääkiekkokirja 2007–2008, s. 303 Vuosina 1970 ja 1971 Kaonpää voitti Itävallan mestaruuden Klagenfurtin joukkueessa.http://www.hockeyarchives.info/Autriche1970.htm Kauden 1975–1976 hän pelasi italialaisessa HC Auronzossa.Eurohockey.net Suomen maajoukkueessa hän pelasi 21 maaottelua.Jääkiekkokirja 2007–2008, s. 224 Kaonpää edusti SM- sarjassa Tampereen Ilvestä vuosina 1959–1963 ja uudelleen kaudella 1971–1972, Helsingfors IFK:ta vuosina 1964–1966 ja Tampereen Tapparaa vuosina 1966–1969.Suuri Jääkiekkoteos 1, s. 240 Hän pelasi SM-sarjassa yhteensä 182 ottelua, joissa hänen tehopisteensä olivat 77 + 58 = 135 ja jäähymääränsä 183 minuuttia. Hän voitti Suomen-mestaruuden vuosina 1962 ja 1972Suuri Jääkiekkoteos 1, s. 286 sekä saavutti lisäksi yhden SM-pronssin. Pelaamissaan 21 maaottelussa Kaonpää teki kuusi maalia ja antoi viisi maalisyöttöä. Hän edusti Suomea Innsbruckin olympialaisissa 1964.Jääkiekkokirja 2007–2008, s. 206 == Lähteet == * Eurohockey.net * Sports-Reference * * === Viitteet === Luokka:Suomalaiset jääkiekkoilijat Luokka:Vuonna 1942 syntyneet Luokka:Vuonna 2002 kuolleet
Fountainin oireyhtymä

Fountainin oireyhtymä on äärimmäisen harvinainen sairaus. Se aiheuttaa kuuroutta, keskitasoisen tai vaikean kehitysvammaisuuden, tukirakenteen poikkeavuuden, karkeat kasvonpiirteet sekä huulten ja poskien etenevän turpoamisen. Turvonneisuus johtuu ihonalaisten kudosten ödeemasta ja kuurous sisäkorvan simpukan vauriosta. Tyypillisesti vammautuneiden kädet ovat lyhyet ja paksut.Fountainin oireyhtymä Fountain kuvasi ensimmäiset neljä tapausta vuonna 1974.FOUNTAIN SYNDROME == Perinnöllisyys == Fountainin oireyhtymä ilmeisesti periytyy autosomissa resessiivisesti. == Lähteet == Luokka:Oireyhtymät Luokka:Perinnölliset sairaudet Luokka:Harvinaissairaudet
Unohtumaton rakkaus

Unohtumaton rakkaus (An Affair to Remember) on yhdysvaltalainen elokuva vuodelta 1957. Cary Grant ja Deborah Kerr esittävät paria, jotka tapaavat valtamerialueksella ja rakastuvat, vaikka ovat kumpikin tahollaan kihloissa. Elokuva on nimetty yhdeksi kaikkien aikojen romanttisimmista elokuvista. == Näyttelijät == == Lähteet == Luokka:Vuoden 1957 yhdysvaltalaiset elokuvat Luokka:Leo McCareyn ohjaamat elokuvat Luokka:Yhdysvaltalaiset uudelleenfilmatisoinnit Luokka:New Yorkissa tapahtuvat elokuvat Luokka:Elokuvat merenkulusta Luokka:Elokuvat uudestavuodesta
Likert-asteikko

Likert-asteikko on kyselylomakkeissa käytettävä vastausasteikko. Asteikossa on joukko asenneväittämiä, jotka ilmaisevat sekä kielteistä että myönteistä asennetta kyseiseen kohteeseen, ja vastaajat arvioivat niitä viisiportaisella asteikolla, jonka vastausvaihtoehdot ovat esimerkiksi: # täysin eri mieltä # jokseenkin eri mieltä # ei samaa eikä eri mieltä # jokseenkin samaa mieltä # täysin samaa mieltä Väittämät voidaan laatia myös niin, että vastaaja voi ilmoittaa tyytyväisyytensä asiaan (erittäin tyytyväinen - jokseenkin tyytyväinen - ei tyytyväinen eikä tyytymätön - jokseenkin tyytymätön - erittäin tyytymätön) tai arvioi vaikkapa saamaansa palvelua kuvaavia väittämiä asteikolla erittäin hyvä - melko hyvä - ei hyvä eikä huono - melko huono - erittäin huono. Asteikon kehitti Rensis Likert 1930-luvulla. Joskus kyselyissä käytetään neliportaista versiota, josta neutraali vaihtoehto puuttuu. Lisäksi asteikoissa käytetään vaihtoehtoa 'en osaa sanoa' (EOS) tai 'en osaa sanoa/ei koske minua'. Tämä vaihtoehto ei ole neutraali, Likert-asteikon keskimmäinen vaihtoehto. Valitsemalla vaihtoehdon 'en osaa sanoa' vastaaja ei ehkä tiedä asiasta, hän ei ehkä halua ottaa kantaa tai väittämään annetut vaihtoehdot eivät muutoin kuvaa hänen ajatuksiaan. EOS tulee sijoittaa lomakkeessa Likert- asteikon ulkopuolelle, viimeiseksi vaihtoehdoksi. == Lähteet == Luokka:Psykometriikka Luokka:Seulonnan keskeiset artikkelit Luokka:Asteikot
Roma Volley

Roma Volley oli italialainen lentopalloseura, joka lopetti toimintansa vuonna 2002 talousvaikeuksien johdosta. Vuonna 2000 joukkue voitti sekä Italian liigamestaruuden että CEV Cupin. Vuonna 2006 roomalaista edustuslentopallotoimintaa perustettiin jatkamaan M. Roma Volley -niminen joukkue. Vuonna 2015 Roma Volley perustettiin uudelleen. Se aloitti miesten B2 sarjassa uuden sponsorin turvin. == Lähteet == == Aiheesta muualla == * http://www.romavolley.com/1/ Luokka:Italialaiset lentopalloseurat Luokka:Rooman urheilu
My Friend Irma

thumb|Marie Wilson ja hänen poikaystäväänsä Alia televisiossa näytellyt Sid Tomack. My Friend Irma oli yhdysvaltalainen radiokomediasarja, jota CBS esitti 1947-1957. CBS esitti myös siihen pohjautuvaa televisiosarjaa 1952-1954. Sarjan loi Cy Howard. Sekä radio- että televisiosarjan pääosissa olivat Marie Wilson ja Cathy Lewis, jotka näyttelivät ystäviä ja asuintoveruksia Irma Petersonia ja Jane Stacya. Irma oli stereotyyppinen tyhmä blondi, ammatiltaan pikakirjoittaja. Jane puolestaan oli looginen ja luotettava. Sarjan radioversio oli hyvin suosittu, ja sen Hooper ratings oli keskimäärin yli 20. Sarjan pohjalta tehtiin myös vuonna 1949 elokuva Tontut toverukset (My Friend Irma), ja siihen seuraavana vuonna ilmestynyt jatko-osa Tontut toverukset lännessä (My Friend Irma Goes West). Vastoin odotuksia ensimmäisessä elokuvassa yleisön huomio kiintyi pääosanesittäjän sijasta sivuosissa näytelleisiin uusiin näyttelijöihin Dean Martiniin ja Jerry Lewisiin, ja jatko-osassa Irma Petersonin rooli siirrettiinkin taka-alalle. ==Lähteet== Luokka:Yhdysvaltalaiset radiokuunnelmat Luokka:Yhdysvaltalaiset komediasarjat Luokka:1950-luvun televisiosarjat Luokka:CBS:n televisio-ohjelmat
Katarina Baer

__NOTOC__ Katarina Baer (s. 1969) on suomalainen toimittaja. Baer on koulutukseltaan maatalous- ja metsätieteiden maisteri. Hän oli toimittajana Helsingin Sanomissa vuosina 1997-2020 työskennellen muun muassa taloustoimituksessa, politiikantoimituksessa, Nyt-liitteessä ja ulkomaankirjeenvaihtajana. Baer oli lehden Berliinin-kirjeenvaihtajana vuosina 2009–2013. Sen jälkeen hän työskenteli esihenkilötehtävissä kotimaan-, hyvinvointi- ja kulttuuritoimituksissa. Baer siirtyi Ylen palvelukseen vuonna 2020. Baerin esikoisteos He olivat natseja kertoo hänen omista saksalaisista isovanhemmistaan ja heidän natsismistaan. Vuonna 2023 Baer julkaisi ensimmäisen kaunokirjallisen teoksensa, lasten ja nuorten scifi-trilogian ensimmäisen osan Kohti tuntematonta (Kaikujat I). == Tunnustukset == * Bonnierin vuoden kirja: 2016 He olivat natseja * Turun kirjamessujen tietokirjaraadin voittaja 2016 * Paras juttu, featuresarja, Sanomalehtien liitto, Vuoden parhaat -kilpailu 2014 == Kirjat == * * * Baer, Tinka: Kohti tuntematonta (Kaikujat I). Helsinki: Teos, 2023. ISBN 978-952-363-342-1. == Lähteet == == Aiheesta muualla == * Luokka:Suomalaiset toimittajat Luokka:Vuonna 1969 syntyneet Luokka:Elävät henkilöt Luokka:Ulkomaankirjeenvaihtajat
Krabben tauti

Krabben tauti on autosomissa peittyvästi periytyvä parantumaton aivosairaus, leukodystrofia. Se on nimetty tanskalaisen neurologi Knud Haraldsen Krabben (1885–1965) mukaan.Who Named It? Länsimaissa sairauden ilmaantuvuus vastasyntyneillä on hyvin alhainen, vain 1/100 000\. Paljon yleisempää sairaus on tiettyjen arabiheimojen parissa. Tautia kuitenkin esiintyy kaikkialla. == Oireet == Enemmistö (noin 90 %) sairastuneista kärsii taudin varhain – heti syntymän jälkeen tai ensimmäisinä elinkuukausina – puhkeavasta muodosta. Sairauden varhaisimpiin oireisiin kuuluu lapsen muuttuminen itkuiseksi ja helposti ärsyyntyväksi. Myöhempiä oireita ovat muiden muassa raajojen jäykistyminen, syömisongelmat, oksentelu ja epileptisyys. Sairauden varhain puhkeava muoto johtaa kuolemaan keskimäärin kolmentoista kuukauden iässäKrabbe. On varsin harvinaista, että tauti puhkeaa myöhemmällä lapsuusiällä. Tällaisissa tapauksissa kehitys on aluksi normaalia, mutta sitten ilmenee kognitiivisen kehityksen pysähtymistä tai taantumista, ataksiaa, lihasheikkoutta, näön heikkenemistä ja joskus dementoitumista. Myös näissä tapauksissa sairaus johtaa varhaiseen kuolemaan. Mahdollista on myös sairauden puhkeaminen vasta aikuisiällä. Aikuisilla voi ilmetä etenevää jäykkyyttä ja halvausoireita. Kognitiivisten kykyjen heikkenemistä ei aikuisiällä puhkeavaan Krabben tautiin välttämättä liity. Ne, joilla sairaus ilmenee myöhemmin, elävät huomattavasti pidempään sairauden toteamisen jälkeen kuin ne, joilla sairaus puhkeaa hyvin varhain. == Lähteet == Luokka:Perinnölliset sairaudet Luokka:Neurologiset sairaudet
Mokhtar Tlili

Mokhtar Tlili (s. 1942) on tunisialainen jalkapallovalmentaja, joka toimi Tunisian maajoukkueen päävalmentajana vuosina 1988–1989.LISTE DES ENTRAÎNEURS NATIONAUX (1956 - 2008) FTF.org Viitattu 24.11.2009 Tlili saavutti Tunisian cupin voiton vuonna 1982 CA Bizertinin luotsina. ==Saavutukset== *Tunisian cup: 1982 **Hopeaa: 2007 ==Lähteet== Luokka:Tunisialaiset jalkapallovalmentajat Luokka:Vuonna 1942 syntyneet Luokka:Elävät henkilöt
Laivanvarustaja

Laivanvarustaja on henkilö, joka omistaa kauppalaivoja ja/tai osuuksia niistä. Yhtiö, joka omistaa kauppalaivoja, on varustamo. Suomalaisia varustamoita ovat muun muassa Viking Line ja Eckerö Line. == Historia == Keskiajalla venetsialaiset hankkivat itselleen suuren laivaston kilpaillakseen kreikkalaisten kanssa merenkulusta Adrianmerellä. Kaleerilaivoja rakennettiin Venetsian laivaveistämöillä. Ensimmäisen ristiretken jälkeen kaupungin laivanvarustajat vastasivat pyhiinvaeltajien kuljettamisesta Palestiinaan. Yhteen laivaan voitiin ottaa jopa pari tuhatta matkustajaa. Liiketoimintana pyhiinvaeltajien kuljettaminen oli hyvin kannattavaa. Vuoden 1104 jälkeen kaleerit valmistettiin Venetsian tasavallan omistamalla Arsenalen telakalla. Suomessa laivanvarustajat olivat yleensä satamakaupunkien porvareita. Jotkut, kuten ahvenanmaalainen Gustaf Erikson, olivat urallaan menestyneitä merikapteeneja. == Lähteet == *
Arto Lepistö

Arto Kalevi Lepistö (s. 13. syyskuuta 1954 Peräseinäjoki) on ollut Lapuan kaupunginjohtaja 2012–2017. Sitä ennen hän oli Jyväskylän apulaiskaupunginjohtaja ja Jyväskylän maalaiskunnan viimeinen kunnanjohtaja, kunnes kunta vuonna 2009 yhdistyi vapaaehtoisesti Jyväskylän kaupunkiin. Lepistö on ollut kaupunginjohtajana myös Äänekoskella. Hänet valittiin Jyväskylän maalaiskunnan kunnanjohtajaksi sen jälkeen, kun Tarmo Pipatti oli nimitetty Lahden kaupunginjohtajaksi. Lepistö haki vuonna 2009 Keski-Suomen sairaanhoitopiirin johtajan virkaa, mutta peruutti hakemuksensa. == Lähteet == == Aiheesta muualla == * Laupuan kaupunginjohtajan blogi Luokka:Jyväskylän maalaiskunnan kunnanjohtajat Luokka:Lapuan kaupunginjohtajat Luokka:Äänekosken kunnan- ja kaupunginjohtajat Luokka:Vuonna 1954 syntyneet Luokka:Elävät henkilöt
Mulibrey-nanismi

Mulibrey-nanismi (tunnetaan myös nimellä Perheentupa-oireyhtymä, Perheentupa- syndrooma) on peittyvästi periytyvä harvinainen kasvuhäiriöoireyhtymä, joka johtuu geenivirheestä 17. kromosomissa. Taudin kuvasi lastenlääkäri Jaakko Perheentupa Helsingin yliopistollisen keskussairaalan Lastenklinikalla vuonna 1970. Tiedossa on 80 suomalaista potilasta ja noin kaksikymmentä muuta kansallisuutta olevaa potilasta.Awarspace (arkisto) Sairauden nimi kertoo sen keskeisimmät piirteet: se aiheuttaa nanismia eli lyhytkasvuisuutta sekä lihasten, maksan, aivojen ja silmänpohjan muutoksia. ”Mulibrey” tulee mainittujen elinten englanninkielisten nimien alkukirjaimista: muscle, liver, brain ja eye. Ominaispiirteisiin kuuluvat hennot lihakset, suurentunut maksa ja laajat aivokammiot. Usein sairauteen liittyy sydänvaurio. Mulibrey- nanismissa aikuisilla potilailla tyypillistä on rasvamaksa. Mulibrey- nanismissa naisten aikuispituisuus on 130–155 cm ja miesten 145–162 cm. Mulibrey-nanismissa aikuisiällä on vaarana insuliiniresistenssin kehittyminen ja usein metabolinen oireyhtymä. Molemmilla sukupuolilla sairaus alentaa hedelmällisyyttä. Muuten Mulibrey-nanismia sairastava ihminen voi elää lähes normaalia elämää. Mulibrey-nanismi kuuluu suomalaiseen tautiperintöön. Se on Suomessa kansainvälisillä mittapuilla yleinen (1/37 000). Mulibrey-nanismin aiheuttava geeni löytyi vuonna 2000. == Lähteet == * Mulibrey nanismi, Harvinaisista sairauksista. Terveyskylä * Mulibrey-nanismi, Rinnekoti * Tietoa Mulibrey-nanismista ===Viitteet=== == Aiheesta muualla == * Suomalainen tautiperintö: Mulibrey Nanismi, Käypä hoito, Duodecim * Mulibrey-nanismi, Harvinaiset-verkosto * Mulibrey-nanismi (Orphanet), Terveyskirjasto 22.12.2017 Luokka:Perinnölliset sairaudet Luokka:Oireyhtymät Luokka:Suomalainen tautiperintö Luokka:Harvinaissairaudet
Tassutellen

Tassutellen on sarjakuvataiteilija Milla Paloniemen luoma sarjakuva, joka kertoo kissasta ja koirasta. Tassutellen syntyi Paloniemen vielä opiskellessa Kauhajoen opistolla 2002. Vuonna 2004 Tassutellen julkaistiin omakustannejulkaisuna jota myytiin verkossa ja sarjafestivaaleilla. Vuonna 2007 se julkaistiin sarjakuva-albumina. == Kirjat == * ==Lähteet== == Aiheesta muualla == * Tassutellen.fi (Internet Archive) * S. Santikko: Kuin kissat ja koirat. Kvaak.fi 27.11.2007. Luokka:Suomalaiset sarjakuvat Luokka:Vuoden 2007 kirjat
Eteläisen Afrikan kehitysyhteisö

Eteläisen Afrikan kehitysyhteisö (), jota kutsutaan useimmiten lyhenteellä SADC, on eteläisen Afrikan maiden kansainvälinen yhteisö, joka täydentää Afrikan unionin toimintaa. Siihen kuuluu 15 maata eteläisestä Afrikasta. Järjestön päämaja on Botswanan pääkaupungissa Gaboronessa. Eteläisen Afrikan kehitysyhteisön pääsihteerinä toimii Elias Mpedi Magosi. Järjestön tausta on epävirallisessa yhteistyössä, joka alkoi jo 1960- ja 1970-luvulla. Sen suoranainen edeltäjä Southern African Development Coordination Conference (SADCC) perustettiin muodollisesti vuonna 1980. Nykyinen SADC perustettiin SADCC:n pohjalta 17. elokuuta 1992.SADC (järjestön kotisivut) ==Jäsenmaat== * * * * * * * * * * * * * * * * * ===Puheenjohtajat=== Puheenjohtaja Virka-aika Valtio Levy Mwanawasa 2007–2008 Kgalema Motlanthe 2008–2009 Joseph Kabila 2009–2010 Hage Geingob 2010–2011 Jose Eduardo dos Santos 2011–2012 Filipe Nyusi 2012–2013 Joyce Banda Peter Mutharika 2013–31 toukokuu 2014 31\. toukokuuta–17.elokuuta 2014 Robert Mugabe 2014–2015 Ian Khama 2015–2016 Mswati III 2016-2017 Jacob Zuma Cyril Ramaphosa 2017–2018 2018–2019 John Magufuli Cyril Ramaphosa 2018–2019 2019–2020 Filipe Nyusi 17. elokuuta 2020 – 17. elokuuta 2021 Lazarus Chakwera 17.elokuuta 2021–toistaiseksi ===Pääsihteerit=== Pääsihteeri Virka-aika Valtio Kaire Mbuende 1994–2000 Prega Ramsamy 2000–2001 vt. 2001–2005 Tomaz Salomão 2005–2013 Stergomena Tax 2013–2021 Elias Mpedi Magosi 2021→ == Lähteet == Luokka:Kansainväliset järjestöt Luokka:Afrikan valtiot Luokka:Yhdistyneiden kansakuntien tarkkailijajäsenet Luokka:Kauppaliitot Luokka:Afrikan talous
Miku (jalkapalloilija)

Nicolás Ladislao Fedor Flores eli Miku (s. 19. elokuuta 1985 Caracas, Venezuela) on venezuelalainen jalkapalloilija. Hän on pelipaikaltaan hyökkääjä ja edustaa espanjalaista Rayo Vallecanoa. == Tausta == Mikun isänpuoleinen suku on unkarilainen, minkä vuoksi hänellä on myös Unkarin kansalaisuus. Hänen isovanhempansa päätyivät toista maailmansotaa paetessaan Venezuelaan, josta hänen äitinsä on kotoisin. Kutsumanimi Miku, joka on hänen siskonsa keksimä, tulee Nicolásin unkarinkielisestä muodosta Miklós. Venezuelassa Miku pelasi jalkapalloa koulunsa Santo Tomás de Villanuevan joukkueissa. Perheellä oli tapana lomailla sukulaisten luona Suecassa Valencian maakunnassa Espanjassa, mitä kautta Miku päätyi paikallisen suurseuran Valencian junioreihin 2000-luvun alussa. == Seurajoukkueura == Miku pelasi vuosina 2004–2009 Valencian B-joukkueessa sekä lainalla useissa muissa joukkueissa Espanjan toiseksi ja kolmanneksi korkeimmalla sarjatasolla. Menestystä hän saavutti Salamancassa, jossa hän teki kahden kauden aikana sarjassa yhteensä 33 maalia. Kaudella 2005–2006 hänen maalinsa karsinnoissa ratkaisi Salamancan nousun Segunda Divisióniin. Kaudeksi 2009–2010 Miku nousi Valencian edustusjoukkueeseen. 27\. elokuuta 2009 hän teki hattutempun Eurooppa-liigan karsintaottelussa Stabækia vastaan. Espanjan korkeimmalla sarjatasolla Primera Divisiónissa hän debytoi 4. lokakuuta 2009 ottelussa Racingia vastaan. Kokonaisuudessaan Mikun peliaika Valenciassa jäi kuitenkin vähäiseksi, ja tammikuussa 2010 hän ja seura päättivät purkaa sopimuksensa. Tammikuussa 2010 Miku teki 4½-vuotisen sopimuksen Getafen kanssa. Hän debytoi uudessa joukkueessaan 20. tammikuuta 2010 Copa del Reyn puolivälieräottelussa Mallorcaa vastaan ja teki ottelun 2–1-voittomaalin. == Maajoukkueura == Miku on pelannut Venezuelan maajoukkueessa vuodesta 2006 lähtien. Vuoden 2010 MM- kilpailuiden karsinnoissa hän pelasi kuudessa ottelussa ja teki kolme maalia. == Lähteet == == Aiheesta muualla == * Mikun sivusto Luokka:Venezuelalaiset jalkapalloilijat Luokka:Vuonna 1985 syntyneet Luokka:Elävät henkilöt
Vapina

Vapina eli tremor on jonkin ruumiinosan, kuten käsien tai pään, tahatonta edestakaista liikettä. Vapina on hyvin tavallinen vaiva, ja sillä on runsaasti mahdollisia aiheuttajia. Yleisin vapinasairaus on essentiaalinen vapina, joka usein on periytyväVapinan taustalla mitä erilaisempia syitä . Muita vapinaa aiheuttavia sairauksia ovat muiden muassa Parkinsonin ja Huntingtonin taudit. Myös runsas kahvinjuonti ja alkoholivieroitusoireyhtymä voivat aiheuttaa vapinaa. Joskus vapina on lääkkeen sivuvaikutus. Vapinan päätyypit ovat lepo- ja aktiovapina.TherapiaFennica.fi: Vapina == Katso myös == * Asterixis == Lähteet == == Lisää tietoa == *Vapina Terveyskirjasto, Lääkärikirja Duodecim 2009 Luokka:Hermoston oireet Luokka:Neurologiset sairaudet
Lainkuuliainen kansalainen

Lainkuuliainen kansalainen (Law Abiding Citizen) on F. Gary Grayn ohjaama yhdysvaltalainen jännityselokuva vuodelta 2009. == Rooleissa == == Juoni == Eräänä iltana Clyde Sheltonin taloon tunkeutuu kaksi rikollista ja tappaa hänen vaimonsa ja tyttärensä. Oikeudessa syyttäjä sopii asiasta rikollisten kanssa tavalla, jota Shelton pitää epäoikeudenmukaisena. Kymmenen vuotta myöhemmin Shelton ryhtyy valtavaan kosto-operaatioon. == Arvioita == Turun Sanomien Tapani Maskula näkee elokuvan yhtenä tuhansista ”oikeutettu kosto” -tarinatyypin elokuvista. ”Systeemin polvilleen pakottavan jäärän nihilismi paisutellaan sellaisiin mittasuhteisiin, ettei hänen kostonsa ole ainoastaan kyseenalainen vaan sen järjettömyys loukkaa myös yleisön ajattelukykyä.” == Lähteet == == Aiheesta muualla == === Arvostelut === * Luokka:Vuoden 2009 yhdysvaltalaiset elokuvat Luokka:F. Gary Grayn ohjaamat elokuvat Luokka:Kurt Wimmerin käsikirjoittamat elokuvat Luokka:Yhdysvaltalaiset jännityselokuvat
Vikingfjord

Vikingfjord on norjalaisen Arcus-yhtiön perunoista valmistettava votka (40 t-%). Sitä myydään Norjan lisäksi muissakin maissa, kuten Suomessa. Vikingfjord-votka lanseerattiin Norjassa vuonna 1985.Ny spiritus på catwalken == Lähteet == == Aiheesta muualla == * Vikingfjord Vodka Luokka:Votkamerkit Luokka:Eurooppalaiset juomat
Marugamen linna

Marugamen linna (), myös Kameyaman linna tai Horain linna, on alangon ympäröimällä kukkulalla sijaitseva linna Japanissa, Kagawan prefektuurin Marugamen kaupungissa. ==Historia== Kukkulalle, jolle Marugamen linna rakennettiin, oli jo aikaisemmin pystytetty erinäisiä linnoituksia. Nykyisen linnan juuret juontavat vuoteen 1587, jolloin Sanukin provinssin daimio Ikoma Chikamasa piti linnaa asuinpaikkanaan. Vuonna 1597 Chikamasa sai valmiiksi Takamatsun linnan, jonne hän muutti jättäen Marugamen linnoituksen pojalleen Ikoma Kazumasalle. Kazumasa alkoi välittömästi kunnostaa ja vahvistaa linnaa. Kuitenkin vuonna 1615 annetun määräyksen mukaan jokaisessa provinssissa piti sijaitseman vain yksi linna, minkä vuoksi Marugamen linna purettiin osiin. Vuonna 1641 Marugamen linnanrauniot sisältänyt pieni osa Sanukin provinssia annettiin läänityksenä Yamazaki Ieharulle tämän ansioista Shimabaran kapinassa. Ieharu rakensi linnan lähes kokonaan uudelleen, ja suuri osa nykyisestä linnasta onkin peräisin Ieharun vuonna 1644 valmistuneesta rekonstruktiosta. Vuonna 1658 linnan hallinta siirtyi Kyōgoku-klaanille, joka paranteli linnan puolustusvalmiutta. Klaanin onnistui pitää linna omanaan Meiji-restauraatioon asti. Vuonna 1869 linnassa syttyi tulipalo, joka tuhosi useita rakennuksia. Hävitys jatkui, kun keisarillisen hallituksen joukot tuhosivat vuonna 1870 suuren osan linnan jäänteistä. Pian tämän jälkeen ulompi vallihauta täytettiin. ==Nykyisin== Kivimuurien lisäksi muutama vuonna 1950 peruskorjattu alkuperäinen rakennus on yhä pystyssä. Nämä rakennukset Japanin hallinto on julistanut tärkeäksi kulttuuriomaisuudeksi. Marugamen linna on yksi harvoista japanilaisista linnoista, joissa on jäljellä alkuperäinen, ennen vuotta 1860 puusta rakennettu keskustorni. File:Marugame Castle01s3872.jpg|Näkymä linnan sisäpuolelta File:Goten-omote-mon Gate of Marugame Castle.jpg|Goten Omote Mon -portti File:Marugame Castle01.jpg|Linna kaukaa kuvattuna ==Lähteet== *Marugamen linna jcastle.info:ssa *Marugame Castle – library.thinkquest.org *Marugame Castle – jnto.go.jp *Linnan esittely Marugamen kaupungin turismisivustolla *Marugame Castle – japanvisitor.com ==Kirjallisuutta== Luokka:Japanin linnat Luokka:Kagawan prefektuuri
Suolitukos

thumb|right|180px|Tukkeuma ohutsuolessa Suolitukos eli ileus on vakava tila, jossa suolen sisällön kulku estyy. Suolitukokset jaetaan mekaaniseen tukokseen ja paralyyttiseen tukokseen eli suolilamaan. Mekaanisessa tukoksessa suoli tukkeutuu jonkin esteen seurauksena. Suolilamassa suolen supistelutoiminta lakkaa eikä suolen sisältö sen vuoksi etene. Suolilaman syitä ovat esimerkiksi vaikeat sairaudet tai infektiot kuten keuhkokuume, vatsaontelon leikkaus tai voimakkaat kipulääkkeet. Suolitukos saattaa johtaa pitkittyessään potilaan kuolemaan.Suolitukos on eri asia kuin ummetus. Terve.fi. == Aiheuttajat == Suolitukos voi liittyä esimerkiksi Crohnin tautiin, tyrään tai paksusuolen syöpään. Sitä voivat aiheuttaa myös suolen ympärillä olevat yhteenkasvettumat, kasvaimet, suoleen tulleet sappikivet tai esineet suolistossa. Mekaanisessa suolitukoksessa on kyse siitä, että jokin este tukkii suolen. Paralyyttisessä suolitukoksessa, joka tunnetaan myös suolilamana, on kyse suolen supistelutoiminnan (peristaltiikan) lakkaamisesta.Suolitukos: Paralyyttinen suolitukos. Therapia Fennica (Web Archive 2014). == Oireet ja hoito == Sen merkkejä saattavat olla oksentelu, turvotus ja kipu. Tila voi edellyttää leikkaushoitoa. Jos potilasta ei ehditä leikkaamaan, voi seurauksena olla verenkierron pysähtyminen osassa suolistoa. Näin ollen suoli ei saa happea ja ravintoaineita ja menee siten kuolioon. Aaltoilevan kivun muuttuessa jatkuvaksi herää epäily suolen verenkiertohäiriöstä eli strangulaatiosta. Suolen seinämä menee siinä kuolioon ja on vaarassa puhjeta, jolloin se aiheuttaa henkeä uhkaavan vatsakalvon tulehduksen. Kroonisen mahasuolikanavan toimintahäiriön hoitona on käytetty sisapridia. Suolitukokseen ei ole lääkehoitoa, mutta suolen tutkimiseen käytettävä varjoaine stimuloi suolta joskus niin, että tukos laukeaa. Suolitukoksen ensiapuhoitona sitä ei kuitenkaan käytetä. == Lähteet == == Aiheesta muualla == * Terveyskirjasto: Satu Tunturi, Suolitukos (suolen tukkeuma), Lääkärikirja Duodecim, 10.7.2020 * Mayo Clinic: Intestinal obstruction * Johns Hopkins Medicine: Understanding an Intestinal Obstruction Luokka:Ruoansulatuselinten sairaudet Luokka:Seulonnan keskeiset artikkelit
Gerstmann–Sträussler–Scheinkerin tauti

Gerstmann–Sträussler–Scheinkerin tauti (GSS) on äärimmäisen harvinainen, edetessään kuolemaan johtava prionitauti. Se on yleensä perinnöllinen sairaus, jota on tavattu vain muutamissa suvuissa. Keski-ikä on tyypillinen sairastumisikä. Sairastuneen odotettavissa oleva jäljellä oleva elinikä on noin 2–10 vuotta.Solunetti: Gerstmann-Sträussler-Scheinkerin tauti == Syy == Taudin aiheuttaa mutaatio prioniproteiinia PrPC koodaavassa PRNP-geenissä kromosomissa 20. Se esiintyy tavallisesti kodonissa 102, jossa proliini- aminohappo on vaihtunut leusiiniksi. == Oireet == Kun sairaus on periytyvä, se periytyy autosomissa dominantisti. Tyypillisiä sairauden oireita ovat dysartria, ataksia ja dementoituminen. == Lähteet == Luokka:Perinnölliset sairaudet Luokka:Neurologiset sairaudet Luokka:Prionitaudit
Battenin tauti

Battenin tauti on lapsilla esiintyvä neuronaalinen seroidilipofuskinoosi. Harvinainen keskushermoston rappeumatauti periytyy autosomissa resessiivisesti. Oireet puhkeavat noin 4–10-vuotiaana. Sairaus aiheuttaa muun muassa sokeutumisen, dementoitumisen ja epilepsiaa. Sairaus johtaa kuolemaan nuorella aikuisiälläUutta tietoa kuolemaan johtavan JNCL-taudin syntymekanismeista, Biomedicum. Arkistolinkki, archive.is, tallennettu 24.5.2012.. Battenin tauti on nimetty Frederick Battenin (1865–1918) mukaan. Siitä on käytetty myös englanninkieliseen lyhenteeseen pohjautuvaa nimeä JNCL- tauti (Juvenile Neuronal Ceroid Lipofuscinosis). Sairauden ilmaantuvuus eli esiintymistiheys on Suomessa 4,8/100 000\. Parannuskeinoa tautiin ei tunneta.NCL == Lähteet == Luokka:Perinnölliset sairaudet Luokka:Neurologiset sairaudet Luokka:Harvinaissairaudet
Buzkashi

Buzkashi (uzb. Uloq) on raskas ratsain käytävä urheilulaji, jota harrastetaan pääasiassa turkkilaisten kansojen keskuudessa Afganistanin pohjoisosassa. Lajissa kilpailijat pyrkivät hevosen selässä sieppaamaan vuohen tai vasikan ruhon. Buzkashista on olemassa kaksi muotoa: perinteinen tudabaray-muoto sekä nykyaikainen hallinnon tukema qarajay. Molemmissa lajeissa hevosella ratsastavat kilpailijat kamppailevat päättömän ja usein suolistetun 20–50 kilon painoisen vuohenruhon hallinnasta. Kummassakin versiossa on lukuisia sääntöjä, mutta yleisinä sääntöpiirteinä on kiellettyä purra vastustajaa, vetää tämän hiuksista tai ohjaksista sekä aseiden käyttö. Tavoitteena on saada ruho itselleen ja viedä se pois muiden ulottuvilta. Qarajay-tyylissä kilpaillaan tarkemmin määritellyllä alueella 10–12 hengen vahvuisin joukkuein, ja päämääränä on kuljettaa ruho ennalta määrätylle suoja-alueella. Huipputasolla eliittiin kuuluvat rikkaat isännät kasvattavat ja harjoittavat hevosiaan suurella hartaudella ja ratsastajat, joita kutsutaan nimellä tšapandazan, ovat ammattilaisia. Lajissa pelataan saman päivän aikana useita otteluita, ja voittaja saa palkinnon kilpailun sponsorilta. Isäntien, qarajay- tyylissä esivallan, tarkoituksena on todistaa vaikutusvaltaansa ja siten vahvistaa sitä valtasuhteiltaan sekasortoisessa maassa. Laji on peräisin turkkilaisten paimentolaiskansojen keskuudesta, todennäköisesti ajanvietteestä Mongolian seuduilta 500–1000 vuoden takaa. Laji on säilynyt näiden väestöjen jälkeläisten keskuudessa. Pääalueen Afganistanin lisäksi buzkashia harrastetaan Afganistanin pohjoispuolella sijaitsevissa islamilaisissa turkinsukuisissa maissa sekä Luoteis-Kiinassa. Afganistanissa laji on saavuttanut myös suosiota muiden väestöryhmien kuten persiansukuisten tadžikkien ja hazara-heimon parissa sekä Hindukušin vuoriston eteläpuolen paštunkielisten asukkaiden keskuudessa. Afganistanin valtio järjesti 1950-luvulta lähtien maanlaajuisia turnauksia, aluksi Mohammed Zahir Shahin syntymäpäivänä tämän valtakaudella ja sittemmin muina merkittävinä juhlapäivinä. Maan sekavan tilanteen ja Afganistanin sodan takia kansallisia kisoja ei ole käyty vuoden 1982 jälkeen, ja sittemmin järjestäjinä ovat toimineet lähinnä mujahideen-kapinallispäälliköt. ==Lähteet== * Luokka:Hevosurheilu
Patella

Patella voi viitata seuraaviin: * polvilumpio eli patella, alaraajan luu * Patella, maljakotilosuku * Patelída eli Patélla, saari Dodekanesian saariryhmässä Kreikassa lähellä Lérosta
Claremontin sarjamurhat

Claremontin sarjamurhissa on kyse kahden australialaisnaisen selvittämättömistä murhista ja yhdestä selvittämättömästä katoamisesta vuonna 1996 ja 1997 Claremontissa, joka on Perthin läntinen kaupunginosa Länsi- Australiassa. Kaikki kolme naista katosivat samankaltaisissa tilanteissa, vietettyään iltaa ystäviensä kanssa Claremontissa. Poliisi arvelee tapausten liittyvän toisiinsa ja tekijän tai tekijöiden olevan samat. Tapaukset alkoivat kun Sarah Spiers, 18, katosi 26. tammikuuta 1996, poistuttuaan yökerhosta Claremontin keskustassa vietettyään iltaa ystäviensä kanssa, mutta poistuttuaan yökerhosta yksin. Spiersin epäillään tilanneen taksin läheisestä puhelinkopista, mutta taksin saapuessa paikalle hän oli jo kadonnut. Spiersin vanhemmat ilmoittivat katoamisesta poliisille. Poliisi sai paljon vihjeitä mutta ne eivät johtaneet naisen löytymiseen. Hänen tiedetään seisseen lähellä puhelinkoppia ilmeisesti odottaen taksia ja muutama poika oli nähnyt auton ajaneen häntä kohti mutta kyseisestä autosta tai sen kuljettajasta ei ole tietoa. Hänen kohtalonsa on epävarma. 9\. kesäkuuta 1996 Jane Rimmer, 23, katosi samasta osasta Claremontia vietettyään hänkin iltaa ystäviensä seurassa. Ystävien lähdettyä hän jäi vielä keskustaan. Hänet havaittiin valvontakamerassa puhumassa jollekin miehelle mutta hetken sen jälkeen hän katosi. Miehen henkilöllisyyttä ei tiedetä, eikä hän ole ilmoittautunut poliisille kehotuksista huolimatta. Rimmerin ruumis löydettiin pensaikosta läheltä Woolcoot Roadia Wellardista elokuussa 1996. 14\. maaliskuuta 1997, lakimies Ciara Glennon, 27, katosi samanlaisissa olosuhteissa istuttuaan iltaa ja poistuttuaan ennen ystäviään. Muutama poika oli nähnyt hänen jutelleen vaalean auton kuljettajalle mutta eivät nähneet nousiko Glennon autoon sisään. Glennonin ruumis löytyi 3. huhtikuuta 1997 Perthin pohjoisosasta. Tämän murhan jälkeen poliisi vahvisti että he etsivät sarjamurhaajaa. Kukin naisista oli ollut joko pubissa nimeltä The Continental (nykyinen the Claremont Hotel) tai yökerhossa nimeltä Club Bayview. == Mahdollinen yhteys == Toimittaja Liam Bartlett on ehdottanut, että Sarah Spiers ei olisikaan ollut ensimmäinen uhri. Hän oli kirjoittanut poliisin kertoneen neljännen kadonneen naisen, 22-vuotiaan Julie Cutlerin, isälle että tämän tytär olisi luultavasti myös ollut Claremontin sarjamurhaajan uhri. Tämä katoaminen tapahtui vuonna 1988. Hänen kohtalostaan ei ole tietoa. Luokka:Australian historia Luokka:Murhat Luokka:Perth (Länsi-Australia) Luokka:Vuoden 1997 rikokset
Seinäjoen Seudun Urheilijat

right|thumb|250px|Seuran 2-logo Seinäjoen Seudun Urheilijat ry on yleisurheilun ja triathlonin erikoisseura, joka perustettiin Nurmon Urheilijat -99:n syyskokouksessa 1.11.2009. Nurmon Urheilijat-99:n nimen ja sääntöjen muutoksella uuden seuran nimeksi tuli Seinäjoen Seudun Urheilijat ry. Seuran uuteen hallitukseen tuli jäseniä Nurmon Urheilijat-99:n, Peräseinäjoen Toiveen, Seinäjoen Urheilijoiden ja Ylistaron Kilpa-Veljien alueilta. Seuran alla itsenäisesti toimivaan triathlonjaostoon (SSU-Triathlon) kuului 25 jäsentä vuonna 2019. == Historia == left|thumb|300px|Seinäjoen keskuskenttä Vuoden 2009 alusta voimaan tulleen kuntaliitoksen myötä Seinäjoen kaupungissa toimi neljä yleisurheilua harjoittavaa seuraa: Nurmon Urheilijat -99, Peräseinäjoen Toive, Seinäjoen Urheilijat ja Ylistaron Kilpa-Veljet. Seurat järjestivät yhteistyössä Seinäjoella 16–17-vuotiaiden nuorten yleisurheilun SM-kisat, jotka onnistuivat erinomaisesti. Jo vuodesta 2007 oli alueen yleisurheiluväki viritellyt ajatusta voimien yhdistämisestä. SM-kisojen jälkeen keskustelut käynnistyivät toden teolla, ja yhteisymmärrys voimien yhdistämisestä löytyi yllättävän nopeasti. Uuden seuran runkona on yleisurheilun ja triathlonin erikoisseura Nurmon Urheilijat-99. == Aiheesta muualla == * Seinäjoen Seudun Urheilijat kotisivut Luokka:Suomalaiset yleisurheiluseurat Luokka:Seinäjokelaiset urheiluseurat Luokka:Vuonna 2009 perustetut urheiluseurat
Christina Vukicevic

Ljubica Christina Vukicevic (s. 18. kesäkuuta 1987 Lørenskog) on norjalainen aitajuoksija. Vukicevic edustaa Ski IL -nimistä seuraa ja häntä valmentaa hänen isänsä Petar Vukićević, joka kilpaili 110 metrin aitajuoksussa kesäolympialaisissa 1980 Moskovassa edustaen Jugoslaviaa. Myös Christinan pikkuveli Vladimir Vukicevic on aitajuoksija. Keihäänheiton olympiavoittaja Andreas Thorkildsen on Christinan entinen poikaystävä. He olivat yhdessä kuusi vuotta, kunnes erosivat vuonna 2011. Vukicevicin vanhemmat ovat muuttaneet Norjaan Serbiasta. Hän voitti vuosina 2004–2010 Norjan mestaruuden 100 metrin aitajuoksussa. Ensimmäisen mitalinsa Vukicevic sai Pariisissa Euroopan nuorten kesäfestivaaleilla 2003, jossa hän otti kultaa. Hän sijoittui viidenneksi vuoden 2004 nuorten MM-kisoissa, ja voitti hopeaa vuoden 2005 nuorten EM- kisoissa. Vuoden 2006 nuorten MM-kisoissa Vukicevic otti hopeaa ajalla 13,34 sekuntia, joka on maan nuorten ennätys. Vuonna 2007 hän voitti hopeaa alle 23-vuotiaiden EM-kilpailuissa.European Athletics U23 Championships, Debrecen 2009 (PDF), viitattu 25.11.2009 Osakan MM-kilpailuissa 2007 ja Pekingin olympialaisissa 2008 hän karsiutui alkuerissä. Vuonna 2009 hän sijoittui 60 metrin aitajuoksussa neljänneksi sisäratojen EM-kilpailuissa Torinossa. Samana vuonna hän voitti kultaa alle 23-vuotiaiden EM-kisoissa Kaunasissa ajalla 12,99 sekuntia. Berliinin MM-kilpailuissa 2009 hän selviytyi välieriin, kuten myös seuraavana vuonna Dohan sisäratojen MM-kisojen 60 metrin aidoissa. Barcelonan EM-kilpailuissa 2010 Vukicevic sijoittui finaalissa neljänneksi ajalla 12,78 sekuntia. Pariisin sisäratojen EM-kilpailuissa 2011 Vukicevic voitti pronssia uudella Norjan ennätysajalla 7,83 sekuntia. Helsingin EM- kilpailuissa 2012 Vukicevic ei päässyt finaaliin. 100 metrin aitajuoksussa hänen ennätyksensä on Hengelossa vuonna 2009 juostu 12,74 sekuntia. == Ennätykset == Laji Aika (s) Paikka Päivä 60 metrin aitajuoksu 7,83 Pariisi, Ranska 4. maaliskuuta 2011 100 metrin aitajuoksu 12,74 Hengelo, Alankomaat 1. kesäkuuta 2009 60 metriä 7,76 Oslo, Norja 15. tammikuuta 2005 100 metriä 12,26 Nadderud, Norja 13. kesäkuuta 2004 200 metriä 24,90 Fagernes, Norja 15. elokuuta 2004 == Lähteet == Luokka:Norjalaiset pika-aitajuoksijat Luokka:Vuonna 1987 syntyneet Luokka:Elävät henkilöt
Vinylshakerz

Vinylshakerz on saksalainen dance-yhtye, joka tunnetaan parhaiten vuonna 2005 tehdystä remixistä Murray Headin kappaleesta "One Night in Bangkok". Yhtye on tehnyt remix-versioita myös monista muista kappaleista. Yhtyeeseen kuuluvat Mike Red ja T.O.M. == Diskografia == === Albumit === * 2006 "Very Superior" * 2008 "Hypnotic Tango" === Singlet / Maxit / Vinyylit === * 2004 "One Night in Bangkok" (Murray Head) * 2005 "Tekkno Trash (Pay No Cash)" * 2005 "Club Tropicana" (Wham!) * 2006 "Daddy Cool" (Boney M) * 2006 "Luv in Japan" * 2007 "Forget Me Nots" (Patrice Rushen) * 2008 "Can U Hear Me" * 2008 "Hypnotic Tango" * 2011 "Rainbow" === Remixit === * 2004 "Dance United - Help Asia!" * 2005 "Divided - Easy Lover (vs. Grooves)" * 2005 "Sunset Strippers - Falling Stars" * 2005 "Gift - Yummy Yummy Song" * 2005 "666 - Supadupafly 2005" * 2005 "Groove Coverage - Holy Virgin" * 2005 "Mike Austin - Kylie" * 2006 "Marcus Levin - Tempt the Fate" * 2006 "Musikk Feat. John Rock - Love Changes (Everything)" * 2008 "Mark´Oh - I don't like Mondays" * 2010 "Charlee - Boy Like You" == Lähteet == == Aiheesta muualla == *Vinylshakerzin kotisivut *Vinylshakerz MySpacessa Luokka:Saksalaiset yhtyeet
Osmo Tepsell

Osmo Matias Tepsell (26. heinäkuuta 1934 Sodankylä – 10. helmikuuta 2006)Kuolinilmoitus, Osmo Matias Tepsell, Keskipohjanmaa Nro 49, julkaistu 19.2.2006, viitattu 2021-06-28 oli suomalainen suunnistaja ja hiihtosuunnistaja. Pohjoismaiden mestaruuskilpailuissa Karlstadissa 1963 Tepsell suunnisti viestissä kultaa yhdessä veljensä Aimon, Erkki Kohvakan ja Rolf Koskisen kanssa. Henkilökohtaisessa kilpailussa hän sijoittui yhdeksänneksi. Hän edusti Suomea hiihtosuunnistusmaaotteluissa Ruotsia vastaan vuosina 1962–1969. Suunnistuksen Suomen-mestaruuskilpailuissa Gamlakarleby Idrottsföreningia edustanut Tepsell voitti viestikultaa vuosina 1958 ja 1965 sekä viestihopeaa vuonna 1963. Henkilökohtaisessa kilpailussa hän voitti pronssia vuonna 1962. Hiihtosuunnistuksessa hän voitti viestisuunnistuksen SM- kultaa vuosina 1962, 1965 ja 1968 sekä SM-hopeaa 1963, 1964, 1967 ja 1969. Lisäksi hän voitti SM-pronssia henkilökohtaisella matkalla vuonna 1967. ==Lähteet== Luokka:Suomalaiset hiihtosuunnistajat Luokka:Suomalaiset suunnistajat Luokka:Vuonna 1934 syntyneet Luokka:Vuonna 2006 kuolleet
Nabokov

Nabokov on sukunimi, joka voi viitata seuraaviin henkilöihin: * Dmitri Nabokov (1934–2012), kirjailija, kääntäjä, kirjailija Vladimir Nabokovin poika * Dmitri Nabokov (jääkiekkoilija) (1977–2019), jääkiekkoilija * Jevgeni Nabokov (s. 1975), venäläinen jääkiekkomaalivahti * Vladimir Nabokov (1899–1977), venäläissyntyinen kirjailija * Vladimir Dmitrijevitš Nabokov (1869–1922), venäläinen juristi ja poliitikko, kirjailija Vladimir Nabokovin isä.
Luettelo Italian sarjoissa pelanneista suomalaisista koripalloilijoista

Tämä on luettelo Italian sarjoissa pelanneista suomalaisista mieskoripalloilijoista. Pelaajien kaikki seurat Italiassa on mainittu sarjatasosta riippumatta. Pelaajista on mainittu kaikki heidän seuransa, sarjakaudet ja pelatut sarjaottelut/tehdyt korit. == Kentällä olleet == === Serie A === Pelaaja Kaudet Seurat Ottelut Pisteet Martti Kuisma 1996–1997 Scavolini Pesaro 12 32 Teemu Rannikko 2002–2003 2003–2005 2010–2012 Roseto Basket Scavolini Pesaro Cimberio Varese 29 51 – 343 178 – Hanno Möttölä 2003–2004 2004–2005 Fortitudo Bologna Scavolini Pesaro 43 34 372 295 Tuukka Kotti 2007–2008 Sebastiani Rieti 25 57 Petteri Koponen 2008–2012 Virtus Bologna 53 347 Kimmo Muurinen 2009–2010 Sebastiani Rieti 12 87 === Legadue === Pelaaja Kaudet Seurat Ottelut Pisteet Teemu Rannikko 2000–2002 Pallacanestro Reggiana 68 686 Iiro Tenngren 2003 Orlandina Basket 16 67 Ville Kaunisto 2005 Aurora Basket Jesi 5 15 Tuukka Kotti 2005–2007 Lago Maggiore 49 514 Antti Nikkilä 2005–2006 2007–2008 Juvecaserta Basket Dinamo Basket Sassari 9 3 69 43 Kimmo Muurinen 2010 Scafati Basket 18 79 Gerald Lee Jr. 2010– Pallalcesto Amatori Udine – – === Muut === Pelaaja Kaudet Joukkue Liigataso Syy Teemu Rannikko 2000 Benetton Treviso Serie A Myytiin lainalle Reggianaan Ville Kaunisto 2004 Aurora Basket Jesi Serie A Siirtyi Fribourg Olympiciin Samuel Haanpää 2008–2009 Orlandina Basket Serie A Joukkue pudotettiin pääsarjasta Topias Palmi 2019– Guerino Vanoli Basket Serie A Debytoi syksyllä 2019. == Lähteet == Italian sarjoissa pelanneista suomalaisista koripalloilijoista Italian sarjoissa pelanneet suomalaiset koripalloilijat
Gennadi Barabtarlo

Gennadi Barabtarlo, myös Gennady tai Genny Barabtarlo (15. helmikuuta 1949 Moskova, Neuvostoliitto – 24. helmikuuta 2019 Columbia, Missouri, Yhdysvallat) oli yhdysvaltalainen professori. Hän työskenteli Missourin yliopistossa. Barabtarlo perehtyi Vladimir Nabokovin tuotantoon ja oli kansainvälisesti arvostettu Nabokov-tutkija. Barabtarlo suunnitteli alkujaan fyysikon uraa, mutta kiinnostui kirjallisuudesta ja aloitti opinnot Moskovan yliopistossa. Hän keskittyi Boris Pasternakiin. Hän muutti Neuvostoliitosta 1979 ja asettui perheineen Yhdysvaltoihin. Hän sai filosofian tohtorin arvon 1984 Illinoisin yliopistosta. Väitöskirjan aiheena oli Nabokovin Pnin. ==Lähteet== Luokka:Yhdysvaltalaiset professorit Luokka:Vuonna 1949 syntyneet Luokka:Vuonna 2019 kuolleet
Ducati Streetfighter

Ducati Streetfighter on Ducatin esittelemä nakupyörä-tyylinen moottoripyörä. Streetfighter on superbike-luokan pyörä, josta on otettu katteet pois. Streetfighterissä on 1099-kuutioinen nelitahtinen V2 -moottori. Moottoria käytetään myös Ducati 1098 -sporttipyörässä. == Aiheesta muualla == * Ducati Motor Holding S.p.A. * Ducati Finland - maahantuoja * Ducati Club Finland * Ducati Bikes Streetfighter
Sucre (rahayksikkö)

SUCRE (Sistema Único de Compensación Regional, Yhtenäinen alueellinen korvausjärjestelmä) tai sucre on alueellinen virtuaalivaluutta, joka on tarkoitus ottaa käyttöön latinalaisamerikkalaisissa ALBA-maissa. Sucren tarkoitus on korvata Yhdysvaltojen dollari vaihdon valuuttana, jotta Yhdysvaltojen poliittinen valta vähenisi Latinalaisessa Amerikassa. Sucren suunniteltu käyttöönotto virtuaalivaluuttana rinnastuu euron käyttöön tilivaluuttana vuodesta 1999.ABN, 4.3.2009, El sucre y la independencia monetaria regional Sucren arvo määräytyisi jäsenvaltioiden valuutoista muodostetun korin mukaisesti, jossa kunkin valuutan painoarvo riippuu kansantalouden koosta. Sucren nimi on lyhenne, mutta viittaa samalla vapaustaistelija Antonio José de Sucreen.Venezuelanalysis, 17.4.2009, ALBA Summit Ratifies Regional Currency, Prepares for Trinidad Sucren valuuttakoodi on XSU valuuttoja listaavassa ISO 4217 standardissa. == Historia == Sucren käytöönotosta päätettiin heinäkuussa 2009, ja se otettiin virtuaalivaluuttana käyttöön vuoden 2010 alkupuolella Venezuelassa ja Ecuadorissa. Käyttöönotettaessa yksi sucre vastasi 1,25 Yhdysvaltojen dollaria. Sucren käyttö oli suurinta vuonna 2012, jolloin sillä vaihdettiin miljardin dollarin edestä valuuttaa. Vuonna 2015 sucren avulla vaihdettiin enää 345 miljoonan dollarin edestä valuuttaa. Uruguay liittyi Sucreen vuonna 2013. == Tilanne nyt == Dominikaaninen tasavalta, Saint Vincent ja Grenadiinit ja Antigua ja Barbuda ovat mukana ALBAssa, mutta ne käyttävät Itä-Karibian dollaria maksuvälineenä ja ovat osana Karibian rahaunionia Eastern Caribbean Currency Union (ECCU). Näin ollen ne eivät ole liittyneet SUCRE-järjestelmään. Ecuador otti käyttöön vuonna 2000 Yhdysvaltain dollarin taistellakseen oman valuuttansa Ecuadorin sucren inflaatiota vastaan. Ecuador käyttää yhä päävaluuttanaan dollaria. Venezuela esitti Petro kryptovaluutan käyttöönottoa sucren tilalle 2018. == Lähteet == Luokka:Amerikan rahayksiköt Luokka:Rahaliitot
Raúl García (nyrkkeilijä)

Raúl García (s 10. syyskuuta 1982) on korsisarjan nyrkkeilijä ja entinen WBO- ja IBF-liiton mestari. García aloitti nyrkkeilyn vuonna 2004 ja kohosi Meksikon hallitsevaksi korsisarjan mestariksi vuonna 2007 voitettuaan Sammy Gutierrezin tuomariäänin täysien erien jälkeen.http://boxrec.com/media/index.php?title=Human:292550 Vuonna 2008 García voitti IBF liiton mestaruuden hajaäänituomiolla Florante Condesilta.http://boxrec.com/media/index.php?title=Fight:1298906 Mestaruutta Garcia on puolustanut menestyksekkäästi Jose Luis Varelaa vastaan kahdesti, kerran Ronald Barreraa vastaan ja kerran Sammy Gutierrezia vastaan. Garcia menetti IBF liiton tunnustaman mestaruuden 26. maaliskuuta 2010 käydyssä ottelussa Nkosinathi Joyille häviten kamppailun kaikin tuomariäänin. Garcia kohosi vielä samana vuonna hallitsevaksi WBO liiton mestariksi voittaen Luis De La Rosan 30. lokakuuta käydyssä ottelussa hajaäänituomiolla. WBO liiton tunnustamaa mestaruutta Garcia on puolusti kerran voitokkaasti voittaen Rommie Asenjon teknisellä tyrmäyksellä kolmannessa erässä. García menetti WBO liiton mestaruuden Moises Fuentesille hajaäänituomiolla. Tämän jälkeen Garcia on päässyt WBC silver, ja WBO liittojen mestaruusotteluihin, mutta hävinnyt molemmissa. WBC silver liiton mestaruusottelussa Garcia hävisi Pedro Guevaralle hajaäänituomiolla ja WBO liiton mestaruusottelussa Donnie Nietesille luovuttamalla ottelun kesken. == Lähteet == == Aiheesta muualla == * boxrec.com Luokka:Meksikolaiset nyrkkeilijät Luokka:Vuonna 1982 syntyneet Luokka:Elävät henkilöt
Yhdystie 3071

Yhdystie 3071 on Valkeakoskella vanhan Sääksmäen kunnan alueella sijaitseva paikallinen yhdystie. Tie kulkee maantieteellisesti länsi-itä-suunnassa voimakkaasti mutkitellen. Tie alkaa seututieltä 130 Huittulantienä hieman ennen Sääksmäen kirkonkylää. Tie on kylän pääkatu, jonka varrelle kylä rakentuu. Huittulan kylän jälkeen tien nimi vaihtuu Ritvalanraitiksi, Ritvalan kylän mukaisesti. Suolahden jälkeen nimi vaihtuu harhaanjohtavasti Koivukujaksi ja kulkee Haukilan kylän läpi. Tie päätyy Uskilan asutusalueella yhdystielle 3073, Uskilantielle. Tie on osa Vanhaa Hämeenlinnantietä, joka kulki Vanajaveden itäpuolitse maantieteellisen esteen takia. Sääksmäen sillan valmistuttua 1960-luvun alkupuolella, vanha reitti jäi yhdystieksi. Yhdystie on oiva esimerkki vanhasta maalaistiestä, jolta avautuvat mahtavat maisemat harjun alapuolelle Vanajavedelle. Luokka:Sääksmäki Luokka:Valkeakosken liikenne 3071
Vähäjärvi (Sääksmäki)

Vähäjärvi on Pirkanmaalla Valkeakosken kaupungissa entisen Sääksmäen kunnan alueella Ritvalan kylässä sijaitseva pieni järvi. Järvi on ajan saatossa rehevöitynyt. == Maantietoa == Se sijaitsee Kokemäenjoen vesistössä Vanajaveden–Pyhäjärven alueen Vanajanselän alueella. Alueella sijaitsee neljännen jakovaiheen Vanajanselän lähialue, johon järvi kuuluu. Järven vedenpinnan korkeus on 90,9 metriä meren pinnan yläpuolella ja sen laskuoja on Sillansuunoja, joka muuttuu Multiusojaksi ennen laskemistaan Vanajanselän Nuutalanlahteen. Järveen laskee vain kolme lyhyttä ojaa. Järven pinta-ala on 30 hehtaaria ja järvi on 1,0 kilometriä pitkä ja 500 metriä leveä. Sitä ympäröivät peltomaat lounaista suuntaa lukuun ottamatta. Länsipuolen rinteet kuuluvat taimitarhalle. Järven rantaviivan pituus on 2,4 kilometriä ja se on pääasiassa heinikkoista tai soistunutta rantaa. Järvi sisältyy kokonaan luonnonsuojelualueeseen, johon sisältyy myös soistuneita ranta-alueita. Sen itärannalla on lintutorni. Järveä kiertää sen eteläpuolelta ja Vanajaveden välistä kulkeva yhdystie 3071. == Historiaa == Järven laskuojan nimi oli vuoden 1956 peruskartassa Multiasoja ja vuoden 1976 kartassa Vähäjärvenoja ja Multiusoja. == Lähteet == Luokka:Vanajanselän alue Luokka:Valkeakosken järvet Luokka:Sääksmäki
Limojärvi

Limojärvi on Pirkanmaalla Valkeakoskella sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Vanajanselän alueeseen. Limojärvi on osa Vanajanselän lähialuetta. == Maantietoa == Järven pinta-ala on 1,2 hehtaaria ja sen vedenpinnan korkeus on 99,8 metriä meren pinnan yläpuolella. Se sijaitsee muutama kilometri Ritvalasta pohjoiseen metsämaastossa. Järvi on melko ruohottunut ja sitä uhkaa umpeenkasvaminen. Siihen laskee neljä suo-ojaa, jotka tuovat pohjois- ja itäpuolella sijaitsevan ojitetun suon kuivatusvesiä. Järven oma laskuoja lähtee sen länsipäästä ja se virtaa vajaa 3 kilometriä etelään ja laskee Vanajaveden Vanajanselän pohjoisrantaan Suolahteen. Suolahti on luonnonsuojelualue. Järvi on 300 metriä pitkä, 50 metriä leveä ja sen rantaviivan pituus on 700 metriä. Kaikki rannat ovat avosuota ja se onkin autio. Järvelle ei johda tietä, mutta sen lähelle pääsee yhdystieltä 13949 lähteviltä metsäteiltä. == Lähteet == Luokka:Vanajanselän alue Luokka:Valkeakosken järvet
Brittiläinen XIII armeijakunta

Brittiläinen XIII armeijakunta oli brittiarmeijan armeijakunta ensimmäisessä ja toisessa maailmansodassa. ==Ensimmäinen maailmansota== Armeijakunta muodostettiin 15. marraskuuta 1915 ja sen komentajaksi tuli Walter N. Congreve. Armeijakunta osallistui Sommen taisteluun vuonna 1916 sekä Arrasin toiseen taisteluun vuonna 1917. ==Toinen maailmansota== XIII armeijakunta muodostettiin vuonna 1941 Länsi-Aavikon joukoista ja se osallistui Pohjois- Afrikan ja Italian taisteluihin osana 8. armeijaa ja Yhdysvaltain 5. armeijaa. ==Komentajat== * Walter Norris Congreve (ensimmäinen maailmansota) * Richard O’Connor * Noel Beresford-Peirse * Reade Godwin-Austen * William Gott * Brian Horrocks * Miles Dempsey * Sidney Kirkman * John Harding ==Lähteet== Luokka:Yhdistyneen kuningaskunnan armeijakunnat toisessa maailmansodassa